**ΕΠΙΚΟΥΡΟΣ, Επιστολή στον Μενοικέα, 122 ΕΠΑΝΑΛΗΠΤΙΚΟ ΔΕ 3**

|  |  |
| --- | --- |
| Μήτε νέος τις ὢν μελλέτω φιλοσοφεῖν, μήτε γέρων ὑπάρχων κοπιάτω φιλοσοφῶν· οὔτε γὰρ ἄωρος οὐδείς ἐστιν οὔτε πάρωρος πρὸς τὸ κατὰ ψυχὴν ὑγιαῖνον. Ὁ δὲ λέγων ἢ μήπω τοῦ φιλοσοφεῖν ὑπάρχειν ὥραν ἢ παρεληλυθέναι τὴν ὥραν, ὅμοιός ἐστιν τῷ λέγοντι πρὸς εὐδαιμονίαν ἢ μήπω παρεῖναι τὴν ὥραν ἢ μηκέτι εἶναι. Ὥστε φιλοσοφητέον καὶ νέῳ καὶ γέροντι, τῷ μὲν ὅπως γηράσκων νεάζῃ τοῖς ἀγαθοῖς διὰ τὴν χάριν τῶν γεγονότων, τῷ δὲ ὅπως νέος ἅμα καὶ παλαιὸς ᾖ διὰ τὴν ἀφοβίαν τῶν μελλόντων. Μελετᾶν οὖν χρὴ τὰ ποιοῦντα τὴν εὐδαιμονίαν, εἴπερ παρούσης μὲν αὐτῆς πάντα ἔχομεν, ἀπούσης δὲ πάντα πράττομεν εἰς τὸ ταύτην ἔχειν. | Ούτε όταν κάποιος είναι νέος να αργοπορεί να φιλοσοφήσει ούτε όταν είναι γέροντας να αποφεύγει να φιλοσοφεί φοβούμενος τους κόπους. Γιατί κανένας δεν είναι ούτε ανώριμος ούτε υπερώριμος για εκείνο που διασφαλίζει την υγεία της ψυχής. Όποιος, μάλιστα, ισχυρίζεται ή ότι δεν ήρθε ακόμη ο καιρός για να φιλοσοφήσει ή ότι ο καιρός αυτός έχει περάσει πια μοιάζει με εκείνον που λέει ότι για να ευτυχήσει ή δεν έχει έρθει ακόμη ο καιρός ή ότι δεν είναι πια καιρός. Πρέπει, λοιπόν, να φιλοσοφεί και ο νέος και ο γέρος· ο ένας ώστε, καθώς γερνά, να παραμένει νέος χάρη στα όμορφα πράγματα, καθώς με χαρά θα ανατρέχει στα περασμένα και ο άλλος για να είναι και ως νέος συγχρόνως γέρος, καθώς θα είναι απαλλαγμένος από τον φόβο για όσα θα γίνουν. Είναι ανάγκη, συνεπώς, να στοχαζόμαστε όσα φέρνουν την ευδαιμονία, γιατί, όταν την έχουμε, έχουμε τα πάντα, ενώ, όταν μας λείπει, κάνουμε τα πάντα για να την αποκτήσουμε |

**ΝΟΗΜΑΤΙΚΟΙ ΑΡΜΟΙ**

Μήτε **νέος** Συμμετρικές αιτιολογήσεις τις ὢν **μελλέτω** προστακτική🡪 παραινετικός, προτρεπτικός λόγος. Διδακτικός χαρακτήρας φιλοσοφεῖν, μήτε **γέρων** Συμμετρικές αιτιολογήσεις ὑπάρχων **κοπιάτω** προστακτική🡪 παραινετικός,προτρεπτικός λόγος Διδακτικός χαρακτήρας φιλοσοφῶν· οὔτε γὰρ ἄωρος νωρίς οὐδείς ἐστιν οὔτε πάρωρος αργά Συμμετρικές αιτιολογήσειςπρὸς τὸ κατὰ ψυχὴν ὑγιαῖνον. Ὁ δὲ λέγων ἢ μήπω τοῦ φι­λοσοφεῖν ὑπάρχειν ὥραννωρίς ἢ παρεληλυθέναιαργά τὴν ὥραν, Συμμετρικές αιτιολογήσεις ὅμοιός ἐστιν ***αναλογία*** τῷ λέγοντι πρὸς εὐδαιμονίαν ἢ μήπω παρεῖναι τὴν ὥραν νωρίς ἢ μηκέτι εἶναι. αργά Συμμετρικές αιτιολογήσεις

 Ὥστε φιλοσοφητέον =δει φιλοσοφείν-🡪δεοντολογία, παραινετικός, προτρεπτικός λόγος. Διδακτικός χαρακτήρας καὶ νέῳ καὶ γέροντι, τῷ μὲν Συμμετρικές αιτιολογήσεις **ὅπως τελική πρόταση,σκοπός συμμετρικές συντάξεις** γηράσκων νεάζῃ οξύμωρο **συμμετρικές συντάξεις** Συμμετρικές αιτιολογήσεις τοῖς ἀγαθοῖς διὰ εμπρόθετος αιτίας τὴν χάριν τῶν γεγονότων συμμετρικές συντάξεις, τῷ δὲ Συμμετρικές αιτιολογήσεις **ὅπως τελική πρόταση,σκοπός συμμετρικές συντάξεις** νέος ἅμα καὶ παλαιὸς ᾖ οξύμωρο Συμμετρικές αιτιολογήσεις **διὰ εμπρόθετος αιτίας τὴν ἀφοβίαν τῶν μελλόντων**. συμμετρικές συντάξεις Συμμετρικές αιτιολογήσεις

 Μελετᾶν οὖν **χρὴ** παραινετικός, προτρεπτικός λόγος. Διδακτικός χαρακτήρας τὰ ποιοῦντα τὴν εὐδαιμονίαν, εἴπερ παρούσης μὲν αὐτῆς πάντα ἔχομεν, ἀπούσης δὲ πάντα πράττομεν εἰς τὸ ταύτην ἔχειν.

Α. Τι λέει το κείμενο;

1. ***Πώς συνδέεται η φιλοσοφία με την εὐδαιμονίαν σύμφωνα με τον Επίκουρο; Τι προσφέρει στους μεγαλύτερους και τι στους νεότερους;***

H φιλοσοφία εξασφαλίζει σε όλους τους ανθρώπους την **υγεία** της ψυχής, πράγμα που είναι το μέσο για την επίτευξη της ευδαιμονίας.

Όλοι οι άνθρωποι θέλουν να ζήσουν μια ευτυχισμένη ζωή και αυτό το θεωρούν υπέρτατο σκοπό τους, άρα από το μέσο που οδηγεί σ’ αυτό ,δηλαδή τη φιλοσοφία, δεν μπορεί να αποκλείεται κανείς .

Γι’ αυτό αναφέρει στο κείμενο ότι ο νέος θα χαρακτηρίζεται από γεροντική ωριμότητα και δεν θα φοβάται το μέλλον, αφού δεν επιδιώκει τίποτα που να του προκαλεί άγχος και υπέρμετρες φροντίδες.

Από την άλλη στους ηλικιωμένους μεγάλη δύναμη έχει η μνήμη για τα περασμένα, αφού το παρελθόν είναι μεγαλύτερο σε διάρκεια από το προσδοκώμενο μέλλον. Οι αναμνήσεις λοιπόν, από μια συγκρατημένη ζωή, από μια σοφά βιωμένη ζωή θα γεμίζει ικανοποίηση τον άνθρωπο καθώς θα χαίρεται τα αγαθά που του χάρισε μια μετρημένη ζωή.

1. ***Για πολλούς φιλοσόφους της αρχαιότητας η ευτυχία (εὐδαιμονία) αποτελεί τέλος (απώτερο σκοπό) της ανθρώπινης ζωής. Ποια φράση της επιστολής επαληθεύει ότι το ίδιο ισχύει και για τον Επίκουρο;***

 Η φράση που δείχνει ότι και ο Επίκουρος, όπως όλοι οι φιλόσοφοι, επιδιώκει την ευδαιμονία και στόχος της φιλοσοφικής τους δραστηριότητας είναι να δείξουν τον δρόμο στους ανθρώπους προς αυτήν είναι η τελευταία του κειμένου: «εἴπερ παρούσης μὲν αὐτῆς πάντα ἔχομεν, ἀπούσης δὲ πάντα πράττομεν εἰς τὸ ταύτην ἔχειν»: όταν έχουμε την ευδαιμονία, έχουμε τα πάντα, όταν απουσιάζει από τη ζωή μας, κάνουμε τα πάντα ,για να την κατακτήσουμε.

Β. Ας εμβαθύνουμε στο νόημα του κειμένου

***1. Να σχολιάσετε σε μία παράγραφο εκατό (100) περίπου λέξεων την φράση του Επίκουρου: οὔτε γὰρ ἄωρος οὐδείς ἐστιν οὔτε πάρωρος πρὸς τὸ κατὰ ψυχὴν ὑγιαῖνον.***

*« Εφόσον η φιλοσοφία φέρνει την ευδαιμονία, είναι μια δραστηριότητα αναγκαία για κάθε ηλικία και διαρκώς επείγουσα. Η αδιαφορία προς τη φιλοσοφία καθυστερεί, αν όχι ματαιώνει, την πορεία προς τον σκοπό της ζωής. Αυτό αποτελεί πεποίθηση του Επίκουρου, που θέλει ως κοινό για τις φιλοσοφικές του διδασκαλίες τον μέσο άνθρωπο. Ο νέος δεν έχει ολοκληρωμένη εκπαίδευση, άρα μπορεί να πλησιάσει τη φιλοσοφία αδέσμευτος ακόμη από τα βαρίδια της περιττής γνώσης (η άρνηση της παιδείας από τον Επίκουρο γίνεται και εδώ φανερή), ενώ ο γέρος συνεχίζει να ζει μέσα στα αγαθά  της φιλοσοφίας, εξασφαλίζοντας τις ευχάριστες αναμνήσεις του.  [….] Η διαφορά του γέρου από τον νέο είναι ως προς τη βιωμένη ευτυχία. Αν ο νέος έχει την ελπίδα αλλά και τον φόβο, ο άλλος έχει τη μνήμη -βασικό όρο της επικούρειας ευδαιμονίας*

*(Γ. Ζωγραφίδης «Επίκουρος, Ηθική η θεραπεία της ψυχής» , ΤΟ ΒΗΜΑ σελ. 395, 396)* .

Άρα δεν είναι κανείς ούτε ανώριμος (ἄωρος= α στερ. + ὥρα = ο κατάλληλος χρόνος= μήπω ὑπάρχειν ὥραν / μήπω παρεῖναι τὴν ὥραν ) ούτε υπερώριμος (πάρωρος= παρά + ὥρα = παρεληλυθέναι τὴν ὥραν / μηκέτι εἶναι τὴν ὥραν) για την ενασχόληση με την φιλοσοφία που τον βοηθά για να κατακτήσει την ψυχική υγεία.

1. ***Ποιο συγκεκριμένο περιεχόμενο έχει για εσάς η επιμεριστική (αόριστη) αντωνυμία πάντα στην περίοδο: μελετᾶν οὖν χρὴ τὰ ποιοῦντα τὴν εὐδαιμονίαν, εἴπερ παρούσης μὲν αὐτῆς πάντα ἔχομεν, ἀπούσης δὲ πάντα πράττομεν εἰς τὸ ταύτην ἔχειν;***
2. Πάντα ἔχομεν: τα στοιχεία που συνθέτουν την ευτυχία: **Η ΕΠΙΚΟΥΡΕΙΑ ΤΕΤΡΑΦΑΡΜΑΚΟΣ**

Ήρεμες συνθήκες ζωής -Εσωτερική γαλήνη-Πνευματική ισορροπία-Ηθική συγκρότηση- Κοινωνική καταξίωση και προσφορά-Ουσιαστικές σχέσεις-Μετρημένα αγαθά. Ωραία εκεί στον ***Κήπο***.

1. πάντα πράττομεν: ο αγώνας που κάνουμε για να κατακτήσουμε την ευδαιμονία:

*Ο μόνος τρόπος ζωής που οδηγεί στην ευτυχία είναι ο φιλοσοφικός. Δεν είναι μια ζωή χαμένη στην ερημική γαλήνη των μελετών, αλλά μια άσκηση των αρετών στην χαρούμενη κοινότητα των φίλων.» (Κάλφας, Ζωγραφίδης «Αρχαίοι Έλληνες φιλόσοφοι» σελ. 180, 190 ΤΟ ΒΗΜΑ)*

*«Πάνω απ’ όλα πάντως πρέπει κανείς να εφαρμόζει την πειθαρχία των επιθυμιών, πρέπει να μάθει να αρκείται σε αυτό που είναι εύκολο να αποκτήσει, σε αυτό που ικανοποιεί τις βασικές ανάγκες της ύπαρξης και να μάθει να αρνείται ό,τι είναι περιττό. Συνταγή απλή που όμως επιφέρει μια ριζική ανατροπή του τρόπου ζωής: γεύματα λιτά, ρούχα απλά, απόρριψη πλούτου, τιμών και αξιωμάτων» (Pierre Hadot «Τι είναι η αρχαία ελληνική φιλοσοφία)*

Προφυλάσσουμε τη σωματική και ψυχική υγεία-Κερδίζουμε τα προς το ζην με έντιμη εργασία-Εκπαιδευόμαστε, μορφωνόμαστε, καλλιεργούμαστε πνευματικά, Συμμετέχουμε στο κοινωνικό /πολιτικό γίγνεσθαι- Συνάπτουμε ποικίλες (κοινωνικές, φιλικές, οικογενειακές, επαγγελματικές) σχέσεις.

*εὐδαιμονία: ευτυχία. Για τους περισσότερους φιλοσόφους της αρχαιότητας η εὐδαιμονία είναι ο τελικός σκοπός της ανθρώπινης ζωής, η επιδίωξη όλων των ανθρώπων, το απώτατο αγαθό –αλλά δίνουν διαφορετικό περιεχόμενο στην έννοια. Στην επικούρεια φιλοσοφία η εὐδαιμονία έχει κεντρική θέση, αποτελώντας ένα ιδανικό εφικτό σε όλους τους ανθρώπους, ανεξαρτήτως φυλετικής καταγωγής, φύλου, ηλικίας, κοινωνικής θέσης και οικονομικής κατάστασης. Η ἡδονὴ είναι το κεντρικό πε­ριεχόμενο της ανθρώπινης ευδαιμονίας: τὴν ἡδονὴν ἀρχὴν καὶ τέλος λέγομεν εἶναι τοῦ μακαρίως ζῆν (Επι­στο­λή στον Μενοικέα, 129). Συνίσταται στη, μέσα από νηφάλιο στοχασμό, μετρημένη απόλαυση φυσικών και πνευματικών αγαθών, που οδηγεί στην ἀπονία και στην ἀταραξία, την ψυχική γαλήνη. Ο ευδαίμων άνθρω­πος, έχοντας απαλλαγεί από τον πόνο της ζωής αλλά και τον φόβο του θανάτου, παρομοιάζεται με τον θεό.*

Γ. Για τη γλώσσα του κειμένου

* Ο Επίκουρος έγραφε απλά, άμεσα και κατανοητά  (μικρές προτάσεις, παρατακτική σύνταξη), το λεξιλόγιο χαρακτηρίζεται καθημερινό και οικείο, διότι ο σκοπός του ήταν να βοηθήσει όσους περισσότερους ανθρώπους μπορούσε και ο τρόπος ζωής που πρότεινε να είναι κατανοητός και εφαρμόσιμος από όλους. Ως γιατρός της ψυχής έπρεπε να διαβεβαιώσει ότι η θεραπεία που πρότεινε δεν απαιτεί ειδικές γνώσεις και τεχνικές. Δεν χρειαζόταν ειδικευμένες θεωρίες και λεπτομέρειες.

«*Ο Επίκουρος δεν έγραψε κείμενα εφάμιλλα των πλατωνικών διαλόγων και των αριστοτελικών αναλύσεων, απέφυγε πολλούς τεχνικούς όρους και τις περίτεχνες εκφράσεις, απαξίωσε τη λογική και τη ρητορική.»*

* Τα αντιθετικά ζεύγη είναι τα παρακάτω:

ἄωρος – πάρωρος, ὑπάρχειν – παρεληλυθέναι, (μήπω) παρεῖναι – (μηκέτι) εἶναι, νεάζῃ – γηράσκων, παρούσης – ἀπούσης

Σ-Λ

1. Οι νέοι δεν πρέπει να θεωρούν κουραστικό καθήκον τον φιλοσοφημένο βίο.
2. *παρεληλυθέναι τὴν ὥραν:* αναφέρεται στους γέρους
3. η ψυχική υγεία διασφαλίζει μια φιλοσοφημένη ζωή
4. η ευδαιμονία δεν έχει ηλικιακό περιορισμό
5. *πάντα ἔχομεν:* σημαίνειότιτα αγαθά της ευδαιμονίας διαρκούν σε όλη μας τη ζωή.
6. *εἰς τὸ ταύτην ἔχειν*: Το «ταύτην» αναφέρεται στη φιλοσοφία.
7. Όταν μας λείπει η ευτυχία κάνουμε τα πάντα για να την έχουμε.
8. Η φιλοσοφία βοηθάει τους νέους να μην αντιμετωπίζουν με φόβο το παρόν.
9. Η φιλοσοφία εξασφαλίζει την ψυχική υγεία.
10. Όποιος λέει ότι δεν έμεινε πια καιρός να ευτυχήσει μοιάζει με εκείνον που λέει ότι δεν ήρθε ακόμα καιρός να φιλοσοφήσει.

ΟΜΟΡΡΙΖΑ, ΠΑΡΑΓΩΓΑ.

ὥραν 🡪

παρεληλυθέναι (παρέρχομαι, πάρειμι)-🡪

εὐδαιμονίαν 🡪

ἀγαθοῖς 🡪

πράττομεν 🡪

ἔχειν🡪

όλα εγώ πχια; ☺